Juraj Kupec

**Juraj Kupec** (* 9. jún 1963, Bratislava) je slovenský gitarista, skladateľ, hudobný producent a spevák. Spolupracoval so známymi interpretmi z českej a slovenskej hudobnej scény, ako sú No Name, Jana Kirschner, Peter Cmorik, Pavol Hammel, Tublatanka, Peter Lipa, Andrej Šeban, Lenka Filipová a iní. 

Juraj Kupec je autorom hudby slovenskej futbalovej hymny, „Slovensko do toho!“ je ktorú v roku 2005 spolu s ďalšími hosťami, ktorými boli: Jana Kirschnerová, Zuzana Smatanová, Ivan Tásler, Maťo Ďurinda, Richard Müller, Pavol Hammel, Peter Nagy, Janko Kuric, Meky Žbirka, Vašo Patejdl, Peter Lipa, Robo Papp, Bystrík, Robo Opatovský, Ibrahim Maiga, Dara Rolins, Katka Korček, No Name, Gladiator,  Desmod, Hex a Jozef Šebo, nahrala hudobná skupina Babylon.

## Biografia
Matka Juraja Kupca bola učiteľka, otec tancoval v umeleckom súbore SĽUK. Ako osemročný krátko navštevoval ĽŠU, kde sa učil hrať na husle. Zaujímala ho skôr gitara, ale bavil ho aj hokej, dal mu prednosť, a tak prvú španielku si kúpil až keď mal trinásť rokov. Bol samouk, učil sa z hudby nahranej na magnetofóne. Počúval hudbu od kapiel Led Zeppelin, Deep Purple, Uriah Heep, Queen, Nazareth, Black Sabbath, Pink Floyd, Genesis, Yes, ale, samozrejme, aj The Beatles, The Rolling Stones, Cream, či Jimi Hendrix Experience. Učenie hry na gitaru mu šlo, bavilo ho to a tak sa začal hraniu venovať naplno.

V 70. a 80. rokoch na Slovensku zahraničné skupiny spoza Železnej opony nekoncertovali. Naživo preto spoznával hlavne hudbu domácich kapiel ako boli Collegium Musicum, Prúdy, Progres, Etc..., Jazz Q, či Fermáta. Postupne si spolu s kamarátmi založili vlastné skupiny. V roku 1978 to bol skupina Geneza. V nej sa snažili hrávať svoje pôvodné veci. Získali aj pár hudobných cien a to aj ako skupina aj Juraj Kupec ako inštrumentalista. Skúšobňu mali v tom čase v Karlovej Vsi. Raz sa im stalo, že ich kontaktoval Dežo Ursiny, či by mu aj s jeho kapelou Burčiak na pár dní túto skúšobňu nepožičali.

Za svoj hudobný vzor spomedzi slovenských hudobníkov Juraj Kupec považuje Františka Grigláka. V roku 1980 bol bedňákom, t. j. pomocným technikom, na turné po Slovensku a Česku, ktoré mala Griglákova skupina Fermáta. Počas tejto doby sa naučil veľa o práci hudobníkov. Spoznal sa vtedy aj osobne s Ferom Griglákom, ktorý ho naučil niektoré gitarové rífy.

Za štart svojej hudobnej kariéry Juraj Kupec považuje chvíľu, kedy mu Marián Greksa, s ktorým bol na základnej vojenskej službe vo VUS-e, pred jej koncom ponúkol aby s nimi hrával v ich kapele Demikát. Ponuku prijal, a odvtedy sa stal profesionálnym hudobníkom. Druhá úspešná kapela Juraja Kupca, s ktorou hrával v rokoch 19871988, bolo trio hudobníkov spolu s Igorom Skovayom (bicie nástroje) a Pavlom Vargom (spev, basová gitara, klávesové nástroje), ktoré si dalo názov Konvoj, potom to bola kapela Atak, no jeho najznámejšou skupinou bola Babylon, s ktorou nahral tri štúdiové albumy. Neskôr pokračoval ako hudobník v skupinách Gravis, či v Prúdoch Pavla Hammela. Zahral si aj s Richardom Müllerom, Janou Kirschner, so skupinou IMT Smile a v sprievodnej kapele Petra Cmorika.

Juraj Kupec pôsobí aj ako zvukár, či hudobný producent a režisér. Začínal v roku 1996 hudobnom štúdiu Ebony, ktoré vlastnil Martin Karvaš. Neskôr si založil vlastné štúdium Babylon, ktoré premenoval na Kupec Records. Podieľal sa na nahrávaní albumov Jany Kirschner, Petra Lipu, No Name, Andreja Šebana, skupiny Horkýže slíže, Tublatanky, Lenky Filipovej, Petra Cmorika a mnohých iných. Juraj Kupec je držiteľom viacerých ocenení z hudobnej brandže. Má viacero cien za hudobné nahrávky, cenu Aurel ako Producent roka, či za Zvuk roka, ale aj ako autor za skladbu „Dážď“ pre Petra Cmorika (z roku 2006).

## Diskografia
;So skupinou Babylon
* 2002 - *[[Anjel s diablom]]*
* 2005 - *[[A Boh sa len díva...]]*
* 2002 - *[[Okno v nebi]]*
;Sólové albumy
* 2016 - *[[Som to ja]]*

### Spolupráca na projektoch
;Aya
* Aya - *[[Jé jé yéé]]*, Radost (1997)
* Aya - *[[Try]]*, Slovakia Records (2000)
* Aya - *[[Siedmaya]]*, Topfest (2015)
;Marián Greksa
* Marián Greksa, Demikát - *[[Demikát (album)|Marián Greksa Demikát]]*, Opus, (1987)
* Grexabat - *[[Grexabat]]*, Millenium Records (2003)
;Pavol Hammel
* Pavol Hammel - *[[1968 - 1998]]*, BMG Ariola (1998)
* Pavol Hammel - *[[Starí kamoši]]*, Epic (2002)
;Horkýže Slíže
* Horkýže Slíže - *[[V rámci oného]]*, Ariola (1997)
* Horkýže Slíže - *[[Vo štvorici po opici]]*, Ariola (1998)
;Soňa Horňáková
* Soňa Horňáková a S. H. Band - *[[Dívam sa z okna]]*, Millenium Records (2000)
* Soňa Horňáková - *[[Piesne z nevydaných albumov]]*, Millenium Records (2003)
;No Name
* No Name - *[[No Name (album)|No Name]]*, Mercury (1998)
* No Name - *[[Počkám si na zázrak]]*, Universal (2000)
* No Name - *[[Oslávme si život]]*, Universal (2001)
* No Name - *[[Slová do tmy]]*, Universal (2003)
;Tublatanka
* Tublatanka - *[[Pánska jazda]]*, Monitor EMI (2001)
* Maťo Ďurinda, Tublatanka - *[[Láska útočí]]*, Monitor EMI (2002)
* Tublatanka - *[[Patriot (album)|Patriot]]*, Monitor EMI (2005)
* Tublatanka - *[[Vianočný deň (hudobný album)|Vianočný deň]]*, Monitor EMI (2006)
* Tublatanka - *[[Svet v ohrození]]*, Monitor EMI (2010)
* Tublatanka - *[[Uprostred chaosu]]*, Toblatanka s.r.o. (2023)
;Le Payaco
* Le Payaco - *[[Le Payaco (album)|Le Payaco]]*,  Pavol Bílek Production (1999)
* Le Payaco - *[[Za lyžicu medu]]*, Kuku Productions (2002)
* Le Payaco - *[[Jukebox (Le Payaco)|Jukebox]]*, Pavian Records (2013)
;Peter Lipa
* Peter Lipa - *[[... v najlepších rokoch]]*, Millenium Records (2001)
* Peter Lipa - *[[Lipa spieva Lasicu]]*, East-West Promotion (2006)
* Peter Lipa - *[[Lipa 68]]*, East-West Promotion (2012)
;Ďalšie projekty
* Various - *[[Martin '88 - Pieseň o najvzácnejšom dare]]*, Opus (1988)
* Pavol Habera - *[[Pavol Habera (album)|Pavol Habera]]*, Tommü Records (1991)
* C.O.M.A. - *[[Tak sa mám]]*, Musica (1992)
* Griglák, Horváth, Uherčík - *[[Magma (album)|Magma]]*, Monitor EMI (1996)
* Marcela Laiferová - *[[Je mi fajn]]*, Rádio Bratislava (1997)
* Ali ibn Rachid - *[[Ali ibn Rachid (album)|Ali ibn Rachid]]*, Gregor Agency (1997)
* Collegium SDS - *[[10 / 5]]*, Not On Label (1998)
* Henry Tóth - *[[The Spirit of Memory]], Not On Label (2000)*
* Robo Opatovský - *[[Pravá tvár]]*, Mercury (2000)
* Andrej Šeban - *[[Bezvetrie (album)|Bezvetrie]]*, Universal (2000)
* Ivan Tásler - *[[T (album)|T]]*, Universal (2001)
* Peter Slivka - *[[Záhradná slávnosť]]*, Not On Label (2001)
* Free Faces - *[[La Belle Epoque]]*, Epic (2001)
* René Lacko & Downtown Band - *[[Freedom Is My Way]]*, Watt (2001)
* Hex - *[[Víkend (album)|Víkend]]*, Universal (2002)
* P.S. - *[[Dobré ráno]]*, Česká Hudba (2002)
* Lucia Šoralová - *[[Zblízka]]*, Millenium Records (2002)
* Peter Nagy - *[[Nové svetlo]]*, Universal (2002)
* Lenka Filipová - *[[Tisíc spůsobů jak zabít lásku]]*, Universal (2003)
* Oľga Záblacká - *[[U.F.O.]]*, Millenium Records (2003)
* Money Factor - *[[Svadba čertov - spomienka na Doda]]*, Forza Music (2004)
* Ingola - *[[Popíš ma]]*, Sound Service (2004)
* Bukake - *[[Buntaj Tatár Gašpar]]*, Slovak Music Fund (2004)
* Bystrík - *[[Mám, čo som chcel]]*, Street Production (2005)
* Stereo - *[[Stereo (album)|Stereo]]*, Universal (2005)
* Peter Cmorík - *[[Nádherný deň]]*, Ariola (2006)
* TWiiNS - *[[Compromise]]*, Universal Music Group (2009)
* Babucha - *[[Digi Dong Digi]]*, Pavlík Records (2012)
* The Gang - *[[The Gang (album)|The Gang]]* (2017)

## Referencie

Kategória:Slovenskí gitaristi
Kategória:Slovenskí hudobní producenti
Kategória:Slovenskí hudobní skladatelia
Kategória:Slovenskí speváci
Kategória:SĽUK
Kategória:Osobnosti z Bratislavy